
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακίνητο 
που βρίσκεται εντός του ρυμοτομικού σχεδίου δήμου Κηφισιάς (Ν. 

Αττικής). 

Έγκριση πολεοδομικής μελέτης του Δήμου Άργους Ορεστικού (Ν. Κα¬ 
στοριάς) . 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ (1) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου δήμου Κηφισιάς (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήαεως κλπ» (Α' 58). 

2. Τις διατάξεις του Π.Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 
Π.Δ/γμα (Δ - 592). 

3. Τις διατάξεις του Π.Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154), 
όπως τροποποιήθηκε με το υπ’ αρ. 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α’ 
57). 

5. Τις διατάξεις της παρ. 1. (περ. ιδ) του άρθρου 23 του Ν. 1558/ 
1985 Κυβέρνηση και Κυβερνητικά Όργανα» (Α' 137). 

6. Την από 16.12.1988 (αρ. πρωτ. 72330/1988) αίτηση των 
Δημ. Ράπτη, Μαρίας Ράπτη, Γεωργίου Ράπτη και Αφροδίτης Ράπτη. 

7. Τις υπ’ αρ. 53/1989 και 344/1989 γνωμοδοτήσεις του Κεντρι¬ 
κού Συμβουλίου Χωροταξίας Οικισμού και Περιβάλλοντος. 

8. Την υπ, αρ. 39865/13.7.1989 απόφαση του Υπουργού Περι¬ 
βάλλοντος Χωροταξίας και Δημοσίων Έργων για προέγκριση της σχε¬ 
τικής μελέτης, με πρόταση του Υπουργού Περιβάλλοντος Χωροταξίας, 
και Δημοσίων Έργων, αποφασίζουμε: 

Άρθρο 1. 

1. Έγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε: α) με το από 26.5.1987 Π.Δ/γμα (Δ' 583), από το 
βαρυνόμενο (διατηρητέο) ακίνητο που βρίσκεται επί των οδών Γκούρα 
και Γαλανού περιοχής «Πλάκα» του ρυμοτομικού σχεδίου Αθηνών, ιδιο¬ 
κτησίας Χρυσ. Καλούδη και Αικ. Ζαφειριού και για το οποίο έχει εκδο- 
θεί ο υπ’ αρ. 441/1986 σχετικός τίτλος δικαιώματος μεταφοράς συντε¬ 
λεστή δόμησης και β) με το από 7.11.1988 Π.Δ/γμα (Δ' 844), από το 
βαρυνόμενο (διατηρητέο) ακίνητο που βρίσκεται εντός του ρυμοτομικού 


σχεδίου δήμου Χαλανδρίου (Ν. Αττικής) και επί της οδού Ηρώδου Αττι¬ 
κού αρ. 11, ιδιοκτησίοις Νικολάου και Γαιβριέλας Ζαχαρώδη και για το 
οποίο έχει εκδοθεί ο υπ’ αρ. 616/1989 σχετικός τίτλος δικαιώματος 
μεταφοράς συντελεστή δόμησης, σε άλλο ακίνητο (ωφελούμενο), που 
βρίσκεται εντός του ρυμοτομικού σχεδίου δήμου Κηφισιάς (Ν. Αττικής) 
επί της οδού Φλαδελφέως αρ. 67, φερόμενο ως ιδιοκτησία Δημητρίου 
Ράπτη, Μαρίας Ράπτη, Γεωργίου Ράπτη και Αφροδίτης Ράπτη, όποος 
το ωφελούμενο ακίνητο φαίνεται με στοιχεία ΑΒΓΔΑ, στο σχετικό πρω¬ 
τότυπο διάγραμμα, σε κλίμακα 1:200, που θεωρήθηκε από τον Προϊ¬ 
στάμενο της Δ/νσης Τοπογραφικών Εφαρμογών με την υπ, αρ. 
69804/1989 πράξη του και που συνοπτικό του αντίτυπο δημοσιεύεται 
με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 106,00 τ. μ. που αντιστοιχεί σε 139,36 τ.μ. 
των βαρυνόμενων ακινήτων (100, 36 τ.μ. του με στοιχείο (α) αναφερο- 
μένου στην προηγούμενη παράγραφο ακινήτου και 39,00 τ.μ. του με 
στοιχείο (β) αναφερομένου στην ίδια'παράγραφο ακινήτου). 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν Οικοπέδου: 1060,80 τ.μ. 

β) Ποσοστό κάλυψης: 40% 

γ) Συντελεστής δόμησης: 0,299 

δ) Μέγιστο επιτρεπόμενο ύψος του κτιρίου: Δέκα πέντε (15) μέτρα. 

ε) Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με το διάταγμα κάλυψης σε κλίμακα 1:100, που Θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
υπ, αρ. 69804/1989 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

Άρθρο 2. 

Ακυρούται ο υπ’ αρ. 441/1988 ονομαστικός τίτλος δικαιώματος 
μεταφοράς συντελεστή δόμησης. 

2. Έγκρίνεται η χορήγηση νέου τίτλου μεταφοράς συντελεστή δόμη¬ 
σης σε αντικατάσταση του υπ, αρ. 616/1989 τίτλου, στο όνομα Δημη¬ 
τρίου Ράπτη, Μαρίας Ράπτη, Γεωργίου Ράπτη και Αφροδίτης Ράπτη 
για το υπολοιπόμενο και μη χρησιμοποιηθέν εμβαδόν 515,66 τ.μ. 
(554,66 τ.μ. - 39 τ.μ. = 515,66 τ.μ.) από ορόφους. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στόν Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση κάι εκτέλεση του παρόντος διατάγματος. 

Αθήνα, 11 Δεκεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ I. ΛΙΑΣΚΑΣ 

ΕΡΓΟΔΟΤΗ Ε: δημητρηι μαρία γιοργος αφρομτη ράπτη 

ΕΡΓΟ : Αΐηρο·ο επιτι με υπόγειό 

ΘΕΣΗ: ΦΙΛΑΔΕΛΦΕΟΕ 87 εεφαααρι 

ΜΕΛΕΤΗΤΗΣ: ..Γ.ΕΙΡΛ^ 

ΑΡΙΘΜΟβίεΧΕΑΙΟΥ 

Αϋ 

ΘΕΜΑ ΣΧΕΔΙΟΥ: 

ΔΙΑΓΡΑΜΜΑ ΚΑΛΥΨΕΩΣ 

ΚΑΙΜ. 1/100 

ΑΘΗΝΑ 

ιογλιαε ΐ9ΐ« 

(2) 

Έγκριση πολεοδομικής μελέτης του Δήμου Άργους θρεπτικού 
(Ν. Καστοριάς). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4,5, και 6) και 7 (παρ. 1,2, και 
4), του Ν. 1337/1983 «Επέκταση των πολεοδομικών σχεδίων οικιστική 
ανάπτυξη και σχετικές ρυθμίσεις» (Α' 33), όπως το άρθρο 6 τροποποιήθηκε 
με την παρ. 2 του άρθρου 8 του Ν. 1512/1985 «τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμάτων 
του Ταμείου Νομικών» (Α’ 4). 

2. Τις διατάξεις του άρθρου 3 του Ν. Δ/τος της 17.7.1923 «περί σχε¬ 
δίων πόλεων κλπ.» (Α' 228) όπως το άρθρο 3 μεταγενέστερα τροποποιή¬ 
θηκε και συμπληρώθηκε. 

3. Τις διατάξεις των άρθρων 6 (παρ. 1), 7,8,9 του Ν. 1577/1985 «Γε¬ 
νικός Οικοδομικός Κανονισμός» (Α' 210) όπως τροποποιήθηκαν με το άρ¬ 
θρο 13 (παρ. 1, 2,3) του Ν. 1647/1986 «Οργανισμός Κτηματολογίου και 
Χαρτογραφήσεων Ελλάδος ΟΚΧΕ» (Α' 141) και το άρθρο 1 (παρ. 3, 4) του 
Ν. 1772/1988 «τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις (Α' 91). 

4. Τις διατάξεις της παραγράφου 1, του άρθρου 23 του Ν. 1558/1985 
«Κυβέρνηση και Κυβερνητικά Όργανα» (Α' 137). 

5. Τις διατάξεις της παρ. 21 του άρθρου 8 του Ν. 1512/1985 «Τροπο¬ 
ποίηση και συμπλήρωση πολεοδομικών διατάξεων, ρύθμιση συναφών θεμά¬ 
των και θεμάτων του Ταμείου Νομικών» (Α’ 4). 

6. Την υπ’ αρ. 28777/1403/1987 απόφαση του Αναπληρωτή Υπουρ¬ 
γού Περιβάλλοντος Χωροταξίας και Δημοσίων Έργων «Έγκριση Γενικού 
Πολεοδομικού Σχεδίου (Γ.Π.Σ.) του Δήμου Άργους Ορεστικού (Ν. Καστο¬ 
ριάς)» (δ' 643). 

7. Την υπ’ αρ. 63159/4531/1989 απόφαση του Υπουργού Περιβάλ¬ 
λοντος Χωροταξίας και Δημοσίων Έργων «Χαρακτηρισμός ως πυκνοδομη- 
μένων περιοχών του Δήμου Άργους Ορεστικού (Ν. Καστοριάς). 

8. Τις υπ’ αρ. 118/87, 34/88, 35/88, και 72/88 γνωμοδοτήσεις του 
Δημοτικού Συμβουλίου Άργους Ορεστικού. 

9. Τις υπ’ αρ. 5/συν. 5/88/12.9.1988 και 1/συν. 1/89/9.2.1989 
γνωμοδοτήσεις του Συμβουλίου Χωροταξίας, Οικισμού και Περιβάλλοντος 
(Ν.Καστοριάς). 

10. Την υπ’ αρ. 658/1989 γνωμοδότηση του Συμβουλίου της Επικρά¬ 
τειας με πρόταση του Υπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Άρθρο 1. 

Έγκρίνεται το πολεοδομικό σχέδιο του Δήμου Άργους Ορεστικού (Ν. 
Καστοριάς) με τον καθορισμό οικοδομήσιμων χώρων, οδών, πεζοδρόμων, 
κοινοχρήστων χώρων, πλατειών, πρασίνου, πρασίνου - αναψυχής, χώρου 
πάρκου, αθλητικών εγκαταστάσεων, αθλητισμού, χώρου Γυμνασίου - Λυ¬ 
κείου, χώρου ιερού Ναού, πρασίνου - Δημοτικού - Νηπιαγωγείου, πρασί¬ 
νου - παιδικού σταθμού - παιδικής χαράς, χώρου Πυροσβεστικής Υπηρε¬ 
σίας - Αποθηκών, χώρου στάθμευσης Λεωφορείων - φορτηγών σταθμού 
Λεωφορείων, χώρου σταθμού Λεωφορείων, χώρων Λαϊκών αγορών - 
εμποροπανηγύρεις, χώρου παιδικής χαράς, πρασίνου - παιδικής χαράς - 
χώρου Ιερού Ναού, πλατείας, Δημοτικού σχολείου. Νηπιαγωγείου - παιδι¬ 
κής χαράς - πλατείας - πρασίνου - παιδικού σταθμού, χώρου Νηπιαγω¬ 
γείου, νηπιαγωγείου - παιδικού σταθμού, πρασίνου - κέντρου υγείας - 
ΙΚΑ, όπως οι ρυθμίσεις αυτές φαίνονται στα τρία (3) σχετικά χρωματισμένα 
πρωτότυπα διαγράμματα σε κλίμακα 1:1000 που θεωρήθηκαν από τον 
Προϊστάμενο της Δ/νσης .Τοπογραφικών Εφαρμογών με την υπ, αρ. 
67251/1989 πράξη του και που αντίτυπά τους σε φωτοσμίκρυνση, δημο¬ 
σιεύονται με το παρόν διάταγμα. 

Άρθρο 2. 

Έγκρίνεται όπως διατυπώνεται στα επόμενα άρθρα, ο πολεοδομικός κα¬ 
νονισμός, της περιοχής της οποίας το σχέδιο έγκρίνεται με το άρθρο 1 του 
παρόντος. 

Άρθρο 3. 

1. α) Στους οικοδομήσιμους χώρους που χαρακτηρίζονται με το στοιχεία 
στα σχετικά διαγράμματα επιτρέπεται η χρήση γενικής κατοικίας 
όπως προσδιορίζεται με το άρθρο 3 του από 22.2.1987 ΙΙ.Δ./τος 
(Δ 166) με εξαίρεση: τα πρατήρια βενζίνης, τα κτίρια στάθμευσης και 
τα συνεργεία αυτοκινήτων. 

β) Στους οικοδομήσιμους χώρους που χαρακτηρίζονται με το στοι¬ 
χείο στα σχετικά διαγράμματα επιτρέπονται οι χρήσεις γενικής κα¬ 
τοικίας πλην των κτιρίων στάθμευσης. 

γ) Στην περιοχή που περικείεται με μαύρη διπλή διακεκομμένη 


γραμμή και φαίνεται σε ένα εκ των ως άνω σχετικών διοιγραμμάτων 
επιτρέπονται οι χρήσεις πολεοδομικού κέντρου όπως προσδιορίζονται με 
το άρθρο 4 του ως άνω Π.Δ/τος με εξαίρεση τα πρατήρια βενζίνης, τα 
κτίρια στάθμευσης και από τα επαγγελματικά εργαστήρια χαμηλής 
όχλησης τα συνεργεία αυτοκινήτων. 

2. Από τις χρήσεις που καθορίζονται με την προηγούμενη παρά¬ 
γραφο εξαιρούνται τα ξενοδοχεία. Επιτρέπονται μόνο ξενώνες μέχρι 20 
κλινών. 

Άρθρο 4 

Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας έγκρίνεται το πολεοδομικό σχέδιο επιβάλλεται 
προκήπιο πλάτους δύο και μισού (2,5) και τεσσάρων (4) μέτρων όπως 
φαίνεται στα ίδια διαγράμματα. 

Άρθρο 5. 

1. Καθορίζεται Ζώνη Κοινωνικού Συντελεστή (ΖΚΣ) όπως φαίνεται 
να περικλείεται με την ένδειξη ΖΚΣ σε ένα εκ των ως άνω διαγραμμά¬ 
των. 

2. Στη ζώνη αυτή για την εφαρμογή των κατ’ άρθρο 6 παρ. 6 του Ν. 
1337/1983 πραγραμμάτων , εφαρμόζεται δεύτερος αυξημένος συντε¬ 
λεστής δόμησης (Κοινωνικός Συντελεστής) ένα και είκοσι (1,20). 

Στην περίπτωση αυτή το μέγιστο ύψος των κτιρίων ορίζεται σε δέκα 
(10) μέτρα. 

3. Ο δεύτερος αυξημένος συντελεστής δόμησης ισχύει για οικόπεδα 
εμβαδού άνω των πεντακοσΐων (500) τ.μ. 

Άρθρο 6 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται κατά τομείς ΙΑ και 
ΙΒ όπως φαίνονται στα ίδια διαγράμματα ως εξής: 

Α. Τομέας ΙΑ - 

Ελάχιστο πρόσωπο: δέκα (10) μ. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση των διατάξεων της προηγούμενης παραγράφου 
θεωρούνται άρτια και οικοδομήσιμα: 

α) Τα οικόπεδα τα οποία κατά τη δημοσίευση του παρόντος διατάγ¬ 
ματος έχουν: 

Ελάχιστο πρόσωπο: οκτώ (8) μ. 

Ελάχιστο εμβαδόν: εκατόν πενήντα (150) τ.μ. 

β) Τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του Ν. 1337/1983 εφόσον έχουν: 

Ελάχιστο πρόσωπο: οκτώ (8) μ. 

Ελάχιστο εμβαδόν: εκατόν πενήντα (150) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον α) στο οι¬ 
κοδομήσιμο τμήμα αυτών εγγράφεται κάτοψη κτιρίου με ελάχιστη επι¬ 
φάνεια πενήντα (50) τ.μ. και ελάχιστη πλευρά πέντε (5) μ. β) δεν δη- 
μιουργήθηκαν από κατάτμηση που έγινε κατά παράβαση των διατά¬ 
ξεων του από 15.1.1986 Π.Δ/μα (Δ' 125). 

4. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Μέγιστο επιτρεπόμενο ύψος των κτιρίων εννέα (9) μ. 

Β. Τομέας ΙΒ 

1. Ελάχιστο πρόσωπο: δώδεκα (12) μ. 

Ελάχιστο εμβαδόν: πεντακόσια (500) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα: 

α) Τα οικόπεδα τα οποία κατά τη δημοσίευση του παρόντος διατάγ¬ 
ματος έχουν. 

Ελάχιστο πρόσωπο: δέκα (10) μ. 

Ελάχιστο εμβαδόν: τριακόσια (300) τ.μ. 

β) Τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του Ν. 1337/1983 εφόσον έχουν: 

Ελάχιστο πρόσωπο: δέκα (10) μ. 

Ελάχιστο εμβαδόν: τριακόσια (300) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον α) στο οι¬ 
κοδομήσιμο τμήμα αυτών εγγράφεται κάτοψη με ελάχιστη επιφάνεια 
(50) τ.μ. και ελάχιστη πλευρά πέντε 5) μ. β) δεν δημιουργήθηκαν από 
κατάτμηση που έγινε κατά παράβαση των διατάξεων του από 
15.1.1986 Π.Δ/τος (Δ' 125/2.2.1986). 

4. Μέγιστο ποσοστό κάλυψης των οικοπέδων: εβδομήντα τοις εκατό 

(70%) της επιφάνειας τους. 

5. Συντελεστής δόμησης: οχτώ δέχατα (0,8). 

6. Μέγιστο επιτρεπόμενο ύψος των χτιρίων εννέα (9) μ. 

Για ιδιοκτησίες που εμπίπτουν χαι στους δύο τομείς όρων δόμησης, ή 
βρίσκονται εν μέρει μέσα στο ήδη εγκεκριμένο σχέδιο και εν μέρει στην 
επέκταση, εφαρμόζονται οι όροι δόμησης του τομέα όπου υπάγεται το 
μεγαλύτερο τμήμα της ιδιοκτησίας. 

Οι οικοδομικές άδειες εκδίδονται ύστερα απότην έγκριση της μελέτης 
από την αρμόδια επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

Επιβάλλεται η κατασκευή στέγης μετά την εξάντληση του συντ. δό¬ 
μησης με μέγιστη κλίση 30% και μέγιστο επιτρεπόμενο ύψος αυτής 
ενός και μισού (1,5) μ. 

Άρθρο 7. 

Οι όροι και περιορισμοί δόμησης των χώρων παιδικών σταθμών νη¬ 
πιαγωγείων και δημοτικών που καθορίζονται με το άρθρο 1 του παρό¬ 
ντος, ορίζονται ως εξής: 

1. Χώροι Παιδικών σταθμών - Νηπιαγωγείων. 

α) Μέγιστο ποσοστό κάλυψης των οικοπέδων: πενήντα τοις εκατό 
(50%) της επιφάνειας τους. 

β) Συντελεστής δόμησης: τέσσερα δέχατα (0,4). 

γ) Μέγιστο επιτρεπόμενο ύψος των κτιρίων: τέσσερα (4) μ. πάνω από 
το μέγιστο επιτρεπόμενο ύψος των κτιρίων επιβάλλεται η κατασκευή 


στέγης ύψους 1,50 μ. και με μέγιστη κλίση 35%. 

2. Χώροι δημοτικών σχολείων. 

α) Μέγιστο ποσοστό κάλυψης των οικοπέδων: πενήντα τοις εκατό 
(50%) της επιφάνειας τους. 

β) Συντελεστής δόμησης: έξι δέκατα (0,6). , 
γ) Μέγιστο επιτρεπόμενο ύψος των κτιρίων επτά και μισό (7,5) μ. 
Πάνω από το μέγιστο επιτρεπόμενο ύψος των κτιρίων επιβάλλεται η 
κατασκευή στέγης ύψους 1,50 μ. και με μέγιστη κλίση 35%. 

Άρθρο 8. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων, 
αναθέτουμε την δημοσίευση και εκτέλεση 1 του παρόντος διατάγμα¬ 
τος. 

Αθήνα, 11 Δεκεμβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ I. ΛΙΑΣΚΑΣ 

